следните:
 а)
 въглеродното съдържание, получено от стандартните коефициенти, посочени в приложение VI, раздели 1 и 2;
 б)
 други константни стойности в съответствие с член 31, параграф 1, буква д), ако няма приложима стойност в раздели 1 и 2 от приложение VI.
 Ниво 2а: Операторът прилага специфични за съответната държава емисионни фактори за съответното гориво или материал, в съответствие с член 31, параграф 1, буква б) или в), или стойности съгласно член 31, параграф 1, буква г).
 Ниво 2б: Операторът определя въглеродното съдържание от емисионните фактори за съответното гориво, въз основа на едни от следните установени косвени данни, в комбинация с емпирична корелационна зависимост, определяна поне веднъж годишно в съответствие с посоченото в членове 32 — 35:
 а)
 измерената плътност на конкретни масла или газове, използвани например в рафинерийната или стоманодобивната промишленост;
 б)
 долната топлина на изгаряне на конкретни видове въглища.
 Операторът осигурява съответствието на корелационната зависимост с изискванията на добрата инженерна практика, както и нейното използване само за такива стойности на косвените данни, които попадат в обхвата, за който е била определена.
 Ниво 3: Операторът прилага едно от следните:
 а)
 определяне на въглеродното съдържание съгласно съответните разпоредби в членове 32 — 35;
 б)
 емпиричната корелацонна зависимост, определена за ниво 2б, ако операторът покаже по удовлетворителен за компетентния орган начин, че неопределеността ѝ не надхвърля 1/3 от стойността на неопределеността, към която той трябва да се придържа при определянето на данните за дейността на съответното гориво или материал.
 3.2. Нива за долната топлина на изгаряне (NCV)
 Прилагат се нивата, определени в раздел 2.2 от настоящото приложение.
 3.3 Нива за фракцията на биомасата
 Прилагат се нивата, определени в раздел 2.4 от настоящото приложение.
 4. ОПРЕДЕЛЕНИЕ НА НИВАТА ЗА ИЗЧИСЛИТЕЛНИТЕ КОЕФИЦИЕНТИ ЗА ЕМИСИИ ОТ ПРОЦЕСИ НА РАЗЛАГАНЕ НА КАРБОНАТИ
 За всички емисии от процеси, ако техният мониторинг е по стандартната методика в съответствие с член 24, параграф 2, се прилагат следните определения на нива за коефициента на превръщане, съответно при използване на:
 а)
 Метод А: на база на входящите материали — емисионният фактор и данните за дейността се определят в зависимост от въведеното в процеса количество карбонатни материали.
 б)
 Метод Б: на база на изходящите материали — емисионният фактор и данните за дейността се определят в зависимост от количеството на изходящите материали.
 4.1 Нива за емисионния фактор при използване на метод А
 Ниво 1: Операторът прилага едно от следните:
 а)
 стандартните фактори, посочени в приложение VI, раздел 2, таблица 2;
 б)
 други константни стойности в съответствие с член 31, параграф 1, буква д), при положение че няма подходяща стойност в приложение VI.
 Ниво 2: Операторът прилага специфичен за съответната държава емисионен фактор в съответствие с член 31, параграф 1, букви б) и в), или стойности съгласно член 31, параграф 1, буква г).
 Ниво 3: Операторът определя емисионния фактор в съответствие с членове 32 — 35. За преобразуването на данните за състава в емисионни фактори се използват стехиометричните съотношения, посочени в раздел 2 от приложение VI.
 4.2 Нива за коефициента на превръщане при използване на метод А:
 Ниво 1: Използва се коефициент на превръщане,